kardosdrur/scandi-wiki huggingface dataset:
Johan de Meij

Johannes Abraham (Johan) de Meij (født 23. november 1953 i Voorburg) er en nederlandsk dirigent, trombonist og komponist bedst kendt for sin Symphony no. 1 med tilnavnet "Ringenes Herre-symfonien".

Biografi 
De Meijs musicalkarierre startede da han var femten år gammel i harmoniorkestret Harmonie Forum Hadriani i Voorburg, Nederlandene. På det tidspunkt fik han undervisning af Anner Bylsma sr. og Piet van Dijk i trombone og euphonium. I 1976 blev han indkaldt til militærtjeneste og indgik i militærorkestret Trompetterkorps der Cavalerie, Amersfoort. Efter han havde færdiggjort sin tjeneste i 1977 blev han euphoniumspiller i Amsterdamse Politiekapel.

I 1978 begyndte de Meij på Koninklijk Conservatorium Den Haag hos Arthur Moore (solotrombonist i Residentie Orkest) og hos Rocus van Yperen og Jan van Ossenbruggen (direktion).

De Meijs engagement i det professionelle Haags Koper Ensemble med blæseinstrumentspillere fra Radio Filharmonisch Orkest, Utrechts Symphonie Orkest og Residentie Orkest var et vigtigt trin i hans karriere. Dette ensemble opførte nationale koncerter og optrådte også regelmæssigt i radioen. Udover at medvirke i ensemblet foretog de Meij også noget administrativt arbejde og skrev særlige arrangementer og en original komposition til orkestret.

Snart blev de arrangementer de Meij lavede for harmoniorkester ikke kun spillet af Amsterdamse Politiekapel, men også af mange harmoniorkestre i Nederlandene og andre lande. Som følge deraf fik han forskellige forespørgsler på at lave arrangementer for harmoniorkester. Hans første symfoni kaldet The Lord of the Rings for harmoniorkester blev uropført i 1988 af Groot Harmonieorkest van de Belgische Gidsen dirigeret af Norbert Nozy. CD'en af militærorkestret Koninklijke Militaire Kapel gjorde symfonien kendt. Symfonien er baseret på temaer fra romanen af J.R.R. Tolkien; den består af fem satser, der hver illustrerer en personlighed eller en vigtig begivenhed fra bogen.

I 1989 blev symfonien tildelt Sudler Kompositionspris. Der eksisterer også en version for symfoniorkester, der blev opført første gang i 2001.

Eksterne henvisninger 
 Officiel hjemmeside

Komponister fra Nederlandene
Dirigenter fra Nederlandene
Trombonister
Klassiske komponister fra det 20. århundrede
Klassiske komponister fra det 21. århundrede
Hokus Pokus Panter

Hokus Pokus Panter er et adventure computerspil udgivet i 1999, der lærer børn om forskellige lande og kulturer. Hokus Pokus Panter fokuserer især på landenes dyr og Panter møder f.eks. en struds, rensdyr, haj, krokodille m.f. samt fiktive dyr fra den græske mytologi, pegasusen.

Plot 
Panter har valgt at slå sig ned som sælger, og vil leve af at sælge sin encyklopædi. Han kommer forbi et fornemt hus ejet af et kendt tandlægepar der lever af at sælge gebiser til kendte, der er i gang med at holde en fest for at fremvise det hidtil flotteste gebis. Midlertidig er parrets søn i gang med at prøve sig frem med magi, men da han kommer til at kaste magi over det besøgende kinesiske pars datter, Violet, samt kaster en trolddom over Panters encyklopædi hvis sider bliver spredt over hele verden, er Panter nødt til at rejse til forskellige lande for at skaffe ingredienser til at bekæmpe forbandelsen over Violet.

Se også 
 Den Lyserøde Panter På Hemmelig Mission I Udlandet

Referencer 

Computerspil fra 1999
Adventurespil
Å-festival

Å-festival er Danmarks største kristne musikfestival. Den afholdes hvert år i pinsen ved flodbredbredden af Skjern Å i Sønder Felding, og har over 3000 deltagende fra ind- og udland.

I modsætning til andre festivaler er det gratis at høre al musikken, i stedet finansieres festivalen af frivillige gaver. 

Festivalen arrangeres af Sønder Felding Missionshus og repræsentanter fra Indre Mission på landsplan.

Eksterne henvisninger 
 Å-festivals officielle hjemmeside

Noter 

Musikfestivaler i Danmark
Herning Kommune
Indre Mission
Nuba Bjergene

Nuba Bjergene (også kaldet Nuba Bakkerne ) er et område beliggende i det sydlige Sydkordofan i Sudan med grænse til Sydsudan . Bjergene dækker et areal omkring 64 km i bredden og 140 km i længden, og er op til 910 meter højere end den omgivende slette. Bjergene strækker sig over et område på omkring 6.200 km². kvadratkilometer.

Klima 
Klimaet i bjergene er tørt, men de er frugtbare sammenlignet med de omkringliggende områder. Der falder mellem 400 og 800 millimeter regn om året, så der kan dyrkes mad og kan benyttes som græsningsområde. Regntiden varer fra midten af maj til midten af oktober.

Der er næsten ingen veje i Nuba Bjergene, så de fleste af landsbyerne er forbundet med ældgamle stier, der ikke kan nås med motorkøretøjer.

Borgerkrig og fredsslutning 
Fra midten af 1980'erne til undertegningen af våbenhvileaftalen har området været hårdt ramt af borgerkrigene i Sudan. Befolkningen i området har hovedsagelig støttet Sydsudans befrielseshær.
Regionen er under kontrol af den centrale regering i Khartoum, og fredsaftalen om afslutningen af borgerkrigen i Sudan, Naivashaaftalen, gav ikke Nuba-Bjergene ret til at deltage i Folkeafstemningen om uafhængighed i Sydsudan i 2011. I stedet er beboerne i Nuba-Bjergene er forpligtet til at afholde dårligt definerede "folkelige konsultationer" for at bestemme deres fremtid.

I juni 2011 rapporterer Folkekirkens Nødhjælp om grusomme overgreb og nedskydninger af civile i byerne Kauda og Kadugli i Nuba Bjergene. Der bliver bombet fra luften, og der er kampe på landjorden. Tusinder af civile er flygtet op i bjergene, og der udtrykkes frygt for at situationen udvikler sig til et nyt Darfur .

Eksterne kilder og henvisninger 

 Will Sudan's Nuba Mountains be left high and dry?

Bjerge i Afrika
Sudans geografi
Teen Wolf

Teen Wolf  er en amerikansk fantasykomediefilm fra 1985 udgivet af Atlantic Releasing Corporation med Michael J. Fox i hovedrollen som Scott Howard, en gymnasieelev, som opdager at hans familie er udsædvanlig, da han finder ud af at han kan forvandle sig til en varulv. Filmen blev instrueret af Rod Daniel baseret på et manuskript af Joseph Loeb III og Matthew Weisman.

Filmen blev efterfulgt i 1987 af Teen Wolf Too, en animeret tv-serie som blev sendt på CBS fra 1986 til 1987 og en live-action tv-serie, som premierede på MTV i juni 2011.

Referencer

Eksterne Henvisninger 

Amerikanske film fra 1985
Varulvsfilm
Engelsksprogede film
IW Engine

IW Engine er en spilmotor udviklet af Infinity Ward og bliver benyttet til Call of Duty serien. Motoren er baseret på id Tech 3, hvilken blev brugt allerede til det første Call of Duty spil. Selvom motoren er baseret på en gammel motor, er IW Engine blevet stærkt modificeret både grafisk og teknologisk siden Call of Duty 4: Modern Warfare. Og Infinity Ward har sagt at der ikke er en eneste linje kode tilbage af den orgiginale id Tech 3 motor

Motoren blev første gang benyttet til Call of Duty 2 i 2005 under en proprietær licens. Motoren havde ikke et officielt navn indtil IGN blev fortalt ved E3 2009 af studiet, at Call of Duty: Modern Warfare 2 ville benytte "IW Engine 4.0". 

En ny version af motoren blev igen benyttet ved Call of Duty 4: Modern Warfare. Modificerede versioner af motoren er blevet benyttet af Treyarch til deres Call of Duty-spil (efter Call of Duty 4) samt Quantum of Solace.

IW 4.0 benytter en texture streaming teknologi til at skabe bedre detaljer i miljøet og blev benyttet i Call of Duty: Modern Warfare 2. Motoren i Call of Duty: Modern Warfare 3 er navngivet MW3-Engine fordi holdene bag spillet nu både er Ifinity Ward og Sledgehammer Games (uofficielt er det IW 5.0). Motoren indeholder en bedre streamingteknologi så spillet kan køre større baner uden egentlige større krav, samtidig byder 5.0 på bedre lys og lyd.

Spil 
 Call of Duty 2 (2005) IW 2.0
 Call of Duty 4: Modern Warfare (2007) IW 3.0
 Call of Duty: World at War (2008) IW 3.0
 Quantum of Solace (2008) IW 3.0
 Call of Duty: Modern Warfare 2 (2009) IW 4.0
 Call of Duty: Black Ops (2010) IW 3.0 opdateret version
 Call of Duty: Modern Warfare 3 (2011) MW3-Engine (IW 5.0)
 Call of Duty: Ghosts  (2013) IW 6.0

Referencer 

Spilmotorer

fr:Infinity Ward#Moteur de jeu
Tore Reginiussen

Tore Reginiussen (født 10. april 1986 i Alta) er en norsk forsvarsspiller, der spiller for Rosenborg BK i Tippeligaen.

Karriere

Alta IF 
Reginiussen startede sin karriere hos det lokale hold Alta IF.

Tromsø IL 
I 2005, efter at have overvejet tilbud fra Brann og Bodø/Glimt, skrev Reginiussen under med Tromsø og blev en del af truppen i januar 2006. Den 28. februar 2006 fik han sin debut på det norske U/21-fodboldlandshold. I Tromsø var han en stor succes, og blev allerede i hans første sæson kåret til årets spiller af supporterklubben Isberget. Den 14. november 2008 var Tore på prøvetræning hos Blackburn Rovers.
21. december 2009 bekræftede Tore, at han ville forlade Tromsø og skrev en 3½ årig kontrakt med Bundesligaholdet Schalke 04, efter at have været i kontakt med Blackburn Rovers og Fulham..

FC Schalke 04 
Under hans første sæson med Schalke 04 blev Reginiussens bestræbelser på at sikre en plads på holdet alvorligt hæmmet på grund af skader. Han fik sin Bundesliga-debut mod Hoffenheim den 30. januar 2010. Den efterfølgende dag blev han skadet under en øvelse, hvilket resulterede i rygsmerter, der satte ham ud af spillet i flere uger. Da han endelig blev klar efter skaden tilbragte han resten af sæsonen på reserveholdet. I slutningen af juli 2010 blev Reginiussen udlejet på en etårig lejeaftale med den nyligt oprykkede Serie A-klub Lecce. Han vendte tilbage til Schalke den 19. januar 2011 efter et mislykket ophold hos Lecce, og blev derfor endnu engang udlejet, denne gang til sin tidligere klub Tromsø.

Odense Boldklub 
13. juni 2011 skrev Reginiussen en tre-årig kontrakt med Odense Boldklub, startende den 30. juni. Han havde spillertrøje nummer 8 i klubben, som han spillede i frem til sommeren 2012. I den sidste tid i klubben mistede Reginiussen sin plads i OB's startopstilling til den unge forsvarsspiller Daniel Høegh, hvilket var med til at klubben accepterede et købstilbud fra norske Rosenborg BK.

Rosenborg BK 
5. august 2012 skrev Reginiussen under på en 3½-årig kontrakt med Rosenborg BK.

Eksterne henvisninger 

 Tore Reginiussen  på ob.dk

Referencer 

Fodboldspillere fra Tromsø IL
Fodboldspillere fra FC Schalke 04
Fodboldspillere fra Odense Boldklub
Fodboldspillere fra Rosenborg BK
Fodboldspillere fra Norge
Fodboldspillere fra U.S. Lecce
Balle (Silkeborg)

Balle er en bydel tilhørende Silkeborg i Østjylland. Balle Kommune blev en del af Silkeborg ved kommunalreformen i 1970. Bydelen er beliggende i den nordvestlige del af Silkeborg to kilometer nordvest for Silkeborg centrum. Bydelen tilhører Silkeborg Kommune og er beliggende i Balle Sogn. I Balle findes bl.a. Balle Kirke.

Kilder 

Bydele i Silkeborg
De fleste ulykker sker med lemmet

De fleste ulykker sker med lemmet er et album med sangene fra Martin Brygmanns første one-man-show af sammme navn, der havde premiere 5. maj 2011 på Bellevue Teatret.

Spor

Album fra 2011
Popalbum fra Danmark
Ober-Ramstadt

Ober-Ramstadt er en by i Kreis Darmstadt-Dieburg i den tyske delstat Hessen. Dens Partnerbyer er:
 Cogoleto (Italien) siden 1959
 Saint-André-les-Vergers (Frankrig) siden 1970
 Pragelato (Italien) siden 1974
 Thurm (Tyskland) siden 1990
 Vermezzo (Italien) siden 2003
 Zelo Surrigone (Italien) siden 2003
 Fethiye (Malatya) (Tyrkiet) siden 2004

Kommunalvalg 2011
Led Zeppelin III

Led Zeppelin III er et album af Led Zeppelin, som blev udgivet i 1970.

Trackliste 
 Side 1
 "Immigrant song"
 "Friends"
 "Celebration Day"
 "Since I've Been Loving You"
 "Out on the Tiles"

 Side 2
 "Gallows Pole"
 "Tangerine"
 "That's the Way"
 "Bron-Y-Aur Stomp"                                                
 "Hats Off to (Roy) Harper"                      

Album fra 1970
Led Zeppelin-album
Egedal Gymnasium

Egedal Gymnasium og HF er et gymnasium i Stenløse. Gymnasiet ændrede sit navn i 2008 fra Stenløse Gymnasium og HF til det nuværende i forbindelse med kommunalreformen (2007).

Kendte studenter 
 1982: Lene Rikke Bresson, forfatter, leder af forfatterskolen i Holstebro, cand.oecon.
 1991: Camilla Thorning, journalist
 2002: Abdel Aziz Mahmoud, journalist
 2013: Sofie Olsen, håndboldspiller

Rektorer 
 1979-2004: Niels Gullberg-Hansen
 2004-2019: Henrik Madsen
 2019- : Camilla Rye Jørgensen

Gymnasier i Danmark
Stenløse
Etableret i 1979
Romola Garai

Romola Sadie Garai (født 6. august 1982 i Hong Kong) er en britisk skuespillerinde og model. Hun er kendt for sine roller i Amazing Grace, Atonement og Glorious 39 og for sin optræden i tv-filmen Emma.

Opvækst 
Garai blev født i Hong Kong,, som datter af Janet, en journalist, og Adrian Garai, en bankmand. Hendes fornavn er pigeudgaven af Romulus, en af Roms grundlæggere. Garais far er af ungarsk-jødisk slægt; og hendes oldefar var Bert Garai, grundlæggeren af nyhedsbureauet Keystone Press.

Garai er den tredje ud af fire børn. Hun flyttede med sin familie til Singapore som 5-årig, før hendes familie vendte tilbage til Wiltshire i England, da hun var otte. Hun gik på en kostskole, Stonar School in Wiltshire, flyttede som 16-årig til London, hvor hun gik på City of London School for Girls, hvor hun fuldførte sine A-niveau-fag. Hun var glad for dramatimerne og medvirkede i skoleforestillinger og var også med i National Youth Theatre indtil hun blev atten, hvor hun blev opdaget af en agent, som sendte hende væk for at spille den yngre version af Dame Judi Denchs karakter i den anmelderroste BBC Films/HBO produktion; The Last of the Blonde Bombshells.

Efter sine A-niveau-fag, studerede Garai engelsk litteratur på Queen Mary, University of London, før hun blev overflyttet og blev student fra Open University. Hun havde oprindeligt kun fokus på hendes studier, men snart begyndte hun at spille skuespil på fuld tid igennem sommerferien. Garai er også tidligere model.

Filmografi

Referencer

Eksterne henvisninger 

 

Skuespillere fra England
Uljana Semjonova

Uljana Semjonova (,   ; født 9. marts 1952 i Medumi i Lettiske SSR) er en pensioneret sovjetisk og lettisk basketballspiller.

Med en højde på 2,13 meter var Semjonova den ledende kvindelige basketballspiller i verden i 1970'erne og 1980'erne. Semjonova brugte størrelse 54 i sko, hvilket hun var kendt for. Under hele sin spillerkarriere spillede Semjonova for basketballklubben TTT Riga, som var en del af Daugava Frivilliges Sportsforening. Med TTT vandt hun 15 sovjetiske mesterskaber samt EM i basketball 15 gange. Semjonova var meget dominerende i international sammenhæng, hvor hun var med til at vinde olympisk guld med det sovjetiske landshold i både 1976 og 1980, og hun oplevede ikke at tabe en kamp under internationale turneringer.

Hun tildeltes Arbejdets Røde Banner Orden i 1976, Leninordenen i 1985 og siden den 12. april 1995 er Uljana Semjonova Officer af Trestjerneordenen. I 1993 blev Semjonova som den første ikke-amerikanske kvinde optaget i Basketball Hall of Fame. Hun var konstituerende medlem af Women's Basketball Hall of Fame i klassen af 1999. I 2007 blev hun nedfældet i FIBA Hall of Fame.

Kilder

Kildehenvisninger

Eksterne henvisninger 

Basketballspillere fra Sovjetunionen
Basketballspillere fra Letland
Olympiske mestre fra Sovjetunionen
Olympiske mestre fra Letland
Medlemmer af Naismith Memorial Basketball Hall of Fame
Officerer af Trestjerneordenen
Neder Hornbæk (Randers)

Neder Hornbæk er en bydel tilhørende Randers i Østjylland.. Bydelen er beliggende umiddelbart øst for Nordjyske Motorvej i den vestlige del af Randers tre kilometer vest for Randers centrum. Vest for motorvejen ligger Over Hornbæk. Bydelen tilhører Randers Kommune og er beliggende i Hornbæk Sogn. I Neder Hornbæk findes bl.a. Hornbæk Kirke.

Kilder 

Bydele i Randers
Svostrup Kro

Svostrup Kro er en aktiv kro, der ligger ved Trækstien, der går langs Gudenåen mellem Silkeborg og Randers. Kroen blev kongelig privilegeret landevejskro i 1834 og har siden fungeret som kro.

Siden 1981 er kroen blevet drevet Niels Løgager, der i januar 2016 gjorde svigersønnen Dragan Sljivic til partner og daglig leder af kroen og køkkenet. Efter flere oversvømmelser anlagde kroen en jordvold i 2023 til at holde åen ude.

Cirka 200 m nordvest for kroen findes Svostrup Kirke.

Eksterne henvisninger 
 Svostrup Kro Kroens egen hjemmeside

Kroer i Danmark
Etableret i 1834
Bygninger, konstruktioner og anlæg i Silkeborg Kommune
Mineralvand

Mineralvand, som den forekommer i naturen, stammer fra kilder, men adskiller sig fra almindeligt kildevand ved et særligt stort indhold af opløste faste bestanddele eller ved et rigeligt indhold af opløste luftarter (kulsyre eller svovlbrinte) og undertiden ved en særlig høj temperatur. De opløste faste stoffers mængde kan variere lige fra 20 gram til 3.700 gram per hektoliter, og deres art kan være meget vekslende. Hovedmængden kan således udgøres af klorider, sulfater, sulfider, karbonater af kalium, natrium, kalcium eller magnesium, eller af jernforbindelser (ferrokarbonat eller ferrosulfat). Af betydning er også ofte et større indhold af bromider og jodider eller af lithiumforbindelser. Temperaturen kan variere fra almindelig kildevandstemperatur, 6—8°, til 90°; de kolde kilder kaldes krener, de varme termer. Mineralvands indhold af opløste stoffer skyldes naturligvis den samlede udvaskende og opløsende indvirkning på jordlagene, som er årsag til, at alt kildevand indeholder sådanne stoffer, og mineralvands særlige karakter har således kun sin grund i de af dem gennemstrømmede, ofte meget dybtliggende jordlags store indhold af let opløselige stoffer.

Kilder

Eksterne henvisninger 

Vand
Hydrogeologi
Salmonsens
Drikkevand på væskebeholder
Drikkevand
Carlos Eduardo da Silva

Carlos Eduardo da Silva (spillernavn Zumbi) (født 7. september 1980 i Matelândia-PR, Brasilien) er en brasiliansk professionel fodboldspiller, der spiller positionen som angriber. Han spiller for øjeblikket i den brasilianske klub União Rondonópolis, og har tidligere spillet i en række forskellige klubber i Brasilien.

Eksterne links 
 Spillerprofil på sambofoot

Fodboldspillere fra Brasilien
Otto Ketting

Otto Ketting (født 3. september 1935 i Amsterdam – død 13. december 2012 i Den Haag) var en hollandsk komponist og lærer. Hans far Piet Ketting (1904-1984) var også en komponist.

Ketting studerede musik hos bl.a. Karl Amadeus Hartmann i München. Han var lærer fra (1967-1971) på Rotterdams konservatorium.

Han har skrevet seks symfonier, operaer, kammermusik, balletmusik og filmmusik.

Udvalgte værker 

 Symfoni nr. 1 (1959) (tolvtoneteknik) - for orkester
 Symfoni nr. 2 (1978) - for saxofon og orkester
 Symfoni nr. 3 (1990) - for orkester
 Symfoni nr. 4 (2007) - for orkester
 Symfoni nr. 5 (2009) (Kammersymfoni) - for kammerorkester
 Symfoni nr. 6 (2012) - for orkester
 Sinfonietta (1954) - for orkester
 Kammerkoncert (2005) - for lille strygerorkester
 "Adagio" (1989) - for orkester
 "Passacaglia" (1957) - for orkester
 "Den sidste besked" (1962) - opera
 "Tåber" (1974) – opera
 "Ithaka" (1986) – opera
 "Serenade" (1957) – for cello og klaver

Referencer

Eksterne henvisninger 
 Biografi af Otto Ketting på laphil.com
 Om Otto Ketting
 om Otto Ketting på musicweb-international.com 

Komponister fra Nederlandene
Klassiske komponister fra det 20. århundrede
Bertus van Lier

Lambertus (Bertus) van Lier (født 10. september 1906 i Utrecht – død 14. februar 1972 i Roden, Holland) var en hollandsk komponist, dirigent og journalist.

Van Lier studerede komposition i Utrecht hos Willem Pijper, og direktion i Strasburg hos Herman Scherchen.
Han har komponeret fire symfonier, koncerter, balletter og klavermusik.

Udvalgte værker 

 Symfoni nr. 1 (1928) - for orkester
 Symfoni nr. 2 (1930) - for orkester
 Symfoni nr. 3 (i en sats) (1939 rev. 1945) - for orkester
 Symfoni (1954) - for orkester
 Fagotkoncert (1950) - for fagot og orkester
 "Koncertante" (1959) for obo, violin og orkester
 "Lille suite" (1935) - for violin og klaver
 Sonate "for en dukke" (1925) - for klaver

Kilde 
 om Bertus Van Lier
 om Bertus van Lier på musicweb-international.com 

Komponister fra Nederlandene
Klassiske komponister fra det 20. århundrede
Robert Heppener

Robert Heppener (født 9. august 1925 i Amsterdam – død 25. august 2009 i Bergen i Nederlandene) var en hollandsk komponist.

Heppener studerede hos Bertus van Lier i Amsterdam. Han har skrevet en symfoni og forskellige orkesterværker.

Udvalgte værker  

 Symfoni (1952-1957) - for orkester
 "Afledninger" (1958) - for orkester
 "Økologer" (1963) - for orkester
 "Luft og ringetoner" (1969) - for orkester

Kilder 
 Robert Heppeners biografi på muziekencyclopedie.nl 

Komponister fra Nederlandene
Klassiske komponister fra det 20. århundrede
Rendsborg danske Kirke

Rendsborg danske Kirke er sognekirke for den danske menighed i den tyske by Rendsborg. Menigheden hører under Dansk Kirke i Sydslesvig.

Menigheden blev oprettet i 1946. To år senere fik menigheden en egen præst. Da den danske menighed ikke fik tilladelse til at benytte de lokale sognekirker, måtte de første gudstjenester holdes i en af ejderbyens biografer. Senere oprettedes en lille barakkirke. Den nuværende kirkebygning med cirka 100 siddepladser blev opført i 1966. Arkitekten var Jens Dall. Kirkens orgel er fra 1700-tallet. Den blev indkøbt i 1977.

Eksterne links 
 Menighedens hjemmeside 

Danske Kirke
Danske kirker i Sydslesvig
Rudolf Escher

Rudolf George Escher (født 8. januar 1912 i Amsterdam, død 17. marts 1980 i De Koog Holland) var en hollandsk komponist.

Escher hører til blandt Hollands betydelige komponister i det 20. århundrede. Han studerede hos Willem Pijper. Han var inspireret af Gustav Mahler, og var nær ven med Matthijs Vermeulen. Han har komponeret 4 symfonier,kammermusik,vokalmusik og elektronisk musik. 
Escher komponerede både i tonal og atonal stil.

Udvalgte værker 

 Symfoni "Til minde om Maurice Ravel" (ufuldendt- kun largo sats) (1940) - for orkester
 Symfoni nr. 1 (1953-54) - for orkester
 Symfoni nr. 2 (1958 rev. 1971) - for orkester
 Symfoni (1973-1976) - for blæserkvintet, strygerkvartet og kontrabas
 "Ravels grav" (1952-1959) - for fløjte, obo, cembalo og strygertrio
 "Musik til den sørgende ånd" (1943) - for orkester

Eksterne kilder og henvisninger 
 Biografi
  om Rudolf Escher på musicweb-international.com 

Komponister fra Nederlandene
Klassiske komponister fra det 20. århundrede
Daniël Ruyneman

Daniël Ruyneman (født 8. august 1886 i Amsterdam, Holland, død 25. juli 1963) var en hollandsk klassisk komponist.

Ruyneman har komponeret 2 symfonier, orkestermusik, kammermusik, klavermusik, og operaer. 

Ruyneman komponerede i avantgardestil med elementer af seriel og neoklassiske fragmenter.

Udvalgte værker  
 Lille Symfoni  (nr. 1) (1929) - for orkester
 Symfoni "1953" (nr. 2) (1953) - for orkester

Bibliografi 
 Daniël Ruyneman: De componist Jan Ingenhoven. Beschouwingen in het licht van de hedendaagsche muziek. De Spieghel, Amsterdam, 1938. 74 p.

Kilder 
 Biografi på inghist.nl 

Komponister fra Nederlandene
Klassiske komponister fra det 20. århundrede
Marius Flothuis

Marius Hendrikus Flothuis (født 30. oktober 1914 i Amsterdam – død 13. november 2001 i Aldaar, Holland) var en hollandsk komponist og musikkritikker.

Flothuis har skrevet musik for orkester, kor, klaver, harpe, slagtøj og har ligeledes skrevet en del for kammermusik.

Kilder 
 Marius Flothuis på classical-composers.org 
 Liste over værker på allmusic.com 
 Biografi på last.fm 

Komponister fra Nederlandene
Klassiske komponister fra det 20. århundrede
Guus Janssen

Guus Janssen (født 13. maj 1951 i Heiloo, Holland) er en hollandsk komponist og pianist.

Janssen studerede komposition hos Ton de Leeuw og klaver hos Ton Hartsuiker på Sweelink Konservatoriet i Amsterdam. 

Han har komponeret musik i de fleste genrer lige fra orkestermusik til jazz, og har beskæftiget sig meget med det improvisatoriske element i musik.

Eksterne kilder 
 Officiel hjemmeside 

Komponister fra Nederlandene
Klassiske komponister fra det 20. århundrede